## Zápisnica č.6 /2018 zo zasadnutia VV SZVM dňa 09.07.2018

***Prítomní:Vladimír Slaný, Marián Jung, Marian Majerčík, Andrea Polková, Rasťo Čulík, Juraj Kubíček, Jaro Baláž, Michal Jankovič,***

***Ospravedlnení: Peter Bartoš, Mario Lámy***

***Hostia: Vaclav Todt***

1. Predseda informoval VV SZVM, že finančné transakcie v roku 2018 sú uvedené na transparentnom účte. V období od 20.06. do 09.07.2018 boli realizované platby 163,35 UIM za pravidlá a poistka 565,82 Generali

Termín : úloha stála Zodpovedný: preds.+hosp.

1. Predseda SZVM ďalej uviedol, že na druhom účte v mesiaci máj-júl 2018 neboli realizované platby.

Termín : úloha r.2018 Zodpo.: predseda a podpredseda

1. Na  účte založenom pre TOP Team v danom období neboli realizované platby
2. Predseda SZVM informoval VV, že priebežne sa VV začal zaoberať pripomienkami vyplývajúcimi z konferencie SZVM t.j. príprava a zadanie návrhu na preukazy členov SZVM a pod. Termín : rok 2018 Zodp.: Slaný, Kubíček, Čulík

1. V ďalšej časti VV SZVM prebral aktuálne náležitosti spojené s reprezentáciou SZVM na podujatiach. Reprezentácia na pretekoch v Nemeckom Traben-Trarbach sa kvalifikovala na všetky rozjazdy, ale vzhľadom na smrteľný úraz pretekára v triede HR 1000 boli preteky zrušené. Následne bol výjazd reprezentácie na MS v Talianskom Barcis, kde v triede F4 pretekár Vlado Slaný zo 17 zúčastnených pretekárov a následenom dokončení 15 pretekárov sa umiestnil na 10tom bodovanom mieste. Dalším výjazdom boli preteky v Poľsku v triede GT15 a GT30 a medzinárodné v triede F4. Naši reprezentanti Šimon Jung obsadil pekné 2.miesto a Nina Majerčíková 10 miesto ako najmladší účastník pretekov. V triede F4 Vlado Slaný ml. obsadil 1.miesto. Posledný výjazd repre v mesiaci jún bol na ME triedy O 700 a GT 15 a 30 v poľskom Znine. V kategórii O700 M.Jung obsadil 2.miesto a R.Hencz 3.miesto. Kategóriu ME GT 15 obsadil Šimon Jung 10 miesto. Gratulujeme

.

6.VV SZVM sa oboznámil z informáciou J.Kubíčka, že všetky dohody k poskytnutiu dotácie na jednotlivé preteky sú pripravené a postúpené klubom.

Termín : r. 2018 Zodp. : Kubíček,

1. Predseda SZVM informoval, že všetky kluby, ktoré požiadali o organizáciu pretekov priebežne informujú o stave príprav. Môžeme konštatovať, že máme za sebou organizáciu pretekov vznášadiel, taktiež 1.kolo FF a 4 kolá nerýchlostných pretekov. Z hľadiska organizácie VV hodnotí, že boli pripravené na veľmi dobrej úrovni. Nasledujú preteky v Komárne jak rýchlostné tak nerýchlostné a 2. kolo FF. V auguste by mali byť preteky v Radvani a Bratislave. Vychádzajúc z rozhovoru s M.Bazinským ktorý uviedol, že vzhľadom na malú dotáciu so zväzu ešte bude rozmýšľať, či preteky nezruší. Uvádzame, že konferencia na rok 2018 odsúhlasila na rýchlostné preteky dotáciu vo výške 800.-eur, čo je oproti r.2017 navýšenie o 200.-eur.Vzhľadom k uvedenému žiadame zástupcu klubu M.Bazinského o vyjadrenie, či bude dané preteky organizovať.

Termín : 01.08.2018 Zodpovedný: predseda szvm

8. VV SZVM sa zaoberal aj otázkou vypracovania metodiky športových talentov v zmysle pokynov Min.školstva : **„Kritéria pre identifikáciu športových talentov a metodika práce s talentovanou mládežou v oblasti vodného motorizmu“**

Metodiku vypracovali  M.Majerčík s manželkou za čo im patrí poďakovanie.

9. VV na základe žiadosti vedúceho komisie nerýchlostných pretekov M.Jankoviča odsúhlasil presun finančných dotácii, ktoré boli pridelené organizácii 3.a 4. cieľovej plavby, že tieto sa použijú ma Modrú Stuhu a Ľadovú plavbu.

Termín : r.2018 Zodpovedný : M.Jankovič

10. VV prejednal a súhlasí s návrhom komisie deti a mládeže FF M. Majerčíka a M.Junga, aby po druhom kole pretekov FF v Adamove sa vybrala nominácia pretekárov na Majstrovstvá sveta FF v Dubaji /Fujairah/ v termíne 12. – 18.11.2018. Dôvodom rozhodnutia je, že v časovom predstihu treba nahlásiť pretekárov a účastníkov MS organizátorovi, ktorý zabezpečuje leteckú prepravu, ubytovanie a pod.. K tomu je potrebné zabezpečiť letenky a v neposlednom rade aj odsúhlasenie zo strany nominovaných pretekárov a ich zástupcov, či budú súhlasiť s ekonomickými nákladmi spojenými s účasťou na MS t.j., že SZVM hradí len náklady pretekárom vo forme príspevku.

Termín: 23.07.2018 Zodpovedný: komisia FF